|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. sausio 29 d. |
| sprendimu Nr. T2-11 |

**ASOCIACIJOS SUTARTIS**

**DĖL PROJEKTO „KLAIPĖDOS REGIONO PASIEKIAMUMO DIDINIMAS“ ĮGYVENDINIMO**

  Nr.

Klaipėda

**I. SUTARTIES PARTNERIAI**

**Klaipėdos miesto savivaldybės administracija**, subjekto kodas 188710823, adresas: Liepų g. 11, LT-91502 Klaipėda, atstovaujama administracijos direktorės Juditos Simonavičiūtės, veikiančios pagal įstaigos nuostatus (toliau tekste **– Pagrindinis partneris**);

**Klaipėdos rajono savivaldybės administracija**, subjekto kodas 188773688, adresas: Klaipėdos g. 2, LT-96130 Gargždai, atstovaujama administracijos direktoriaus Česlovo Banevičiaus, veikiančio pagal įstaigos nuostatus (toliau tekste – **Partneris Nr. 1**);

**Kretingos rajono savivaldybės administracija**, subjekto kodas 188715222, adresas: Savanorių g. 29A, LT-97111 Kretinga, atstovaujama administracijos direktoriaus Virginijaus Domarko, veikiančio pagal įstaigos nuostatus (toliau tekste – **Partneris Nr. 2**);

**Neringos savivaldybės administracija**, subjekto kodas 188754378, adresas: Taikos g. 2, LT-93121 Neringa, atstovaujama administracijos direktoriaus Algimanto Vyšniausko, veikiančio pagal įstaigos nuostatus (toliau tekste – **Partneris Nr. 3**);

**Palangos miesto savivaldybės administracija**, subjekto kodas 125196077, adresas: Vytauto g. 73, LT-00134 Palanga, atstovaujama administracijos direktorės Akvilės Kilijonienės, veikiančios pagal įstaigos nuostatus (toliau tekste – **Partneris Nr. 4**);

**Skuodo rajono savivaldybės administracija**, subjekto kodas 188751834, adresas: Vilniaus g. 13, LT-98112 Skuodas, atstovaujama administracijos direktoriaus Bronislovo Stasiulio, veikiančio pagal įstaigos nuostatus (toliau tekste – **Partneris Nr. 5**);

**Šilutės rajono savivaldybės administracija**, subjekto kodas 188723322, adresas: Dariaus ir Girėno g. 1, LT-99133 Šilutė, atstovaujama administracijos direktoriaus Sigito Šepučio, veikiančio pagal įstaigos nuostatus (toliau tekste – **Partneris Nr. 6**),

visos kartu toliau vadinamos Šalimis, o kiekviena atskirai – Šalimi,

atsižvelgdamos į tai, kad Šalių savivaldybių tarybos pritarė asociacijos „Klaipėdos regionas“ projektui „Klaipėdos regiono pasiekiamumo didinimas“ (toliau – **Projektas**), kuriuo siekiama didinti Klaipėdos regiono pasiekiamumą oro transportu per Palangos oro uostą, t. y. pritraukti naują skrydžių maršrutą įgyvendinant rinkodaros priemones, taikomas oro transporte,

patvirtindamos, kad prioritetinė naujų skrydžių kryptis yra Londonas (Didžioji Britanija),

atsižvelgdamos į tai, kad VĮ Lietuvos oro uostai 2014-11-27 raštu Nr. 4R-1258 „Dėl viešųjų pirkimų procedūrų atlikimo“ išreiškė sutikimą atlikti avialinijos rinkodaros paslaugų viešųjų pirkimų procedūras,

įvertindamos tai, kad Šalys 2015–2017 metų veiklos planuose yra numačiusios lėšas šio Projekto įgyvendinimui,

siekdamos šiame Projekte bendrai veikti, gera valia, vadovaudamosi teisingumo, protingumo bei sąžiningumo principais, susitarė ir sudarė šią Asociacijos sutartį (toliau – **Sutartis**).

**II. SUTARTIES OBJEKTAS**

1. Šios Sutarties objektas yra bendra Šalių veikla, siekiant bendro tikslo – pritraukti naują skrydžių maršrutą kryptimi Palanga­–Londonas–Palanga į Palangos oro uostą.
2. Šalys susitaria, kad Sutarties 1 punkte numatytam tikslui pasiekti Šalys turi įsigyti oro transporto sektoriuje teikiamas rinkodaros paslaugas. Šalys susitaria, kad oro transporto sektoriuje teikiamomis rinkodaros paslaugomis yra laikoma Klaipėdos regiono pasiekiamumo reklama, kartu viešinant skrydžių kryptį Palanga­–Londonas–Palanga, kuri turi būti viešinama avialinijos naujienlaiškiuose. Papildomai Klaipėdos regiono pasiekiamumo reklama gali būti viešinama tokiais būdais: avialinijų skrydžių žurnaluose (elektroniniuose, spausdintuose); avialinijų tinklalapiuose; ant elektroninių skrydžių bilietų; avialinijų orlaivių viduje (pvz., lipdukai ant sėdynių atlošų, skrajutės, lankstinukai, skrydžių žurnalai sėdynių kišenėse, garsiniai pranešimai ir pan.),– Šalys patvirtina, kad šiais būdais neapsiribojama.
3. Šalys susitaria, kad šioje Sutartyje numatytiems įsipareigojimams vykdyti naujas juridinis asmuo, registruotinas Lietuvos Respublikos įstatymų nustatyta tvarka, nebus sukuriamas.
4. Šalių įneštas turtas, buvęs jų nuosavybe, įneštas turtas, nebuvęs jų nuosavybe, taip pat jungtinės veiklos metu gautas rezultatas nėra Šalių bendroji dalinė nuosavybė, jeigu atskiru raštišku susitarimu nenustatyta kitaip.
5. Projektas bus vykdomas šioje Sutartyje ir atskirais Šalių raštiškais susitarimais numatytomis sąlygomis bei pagal teisės aktų nustatytus reikalavimus.
6. Šalys susitaria tarpusavio santykius grįsti tarpusavio pasitikėjimo ir lygiateisiškos partnerystės principais, kurie užtikrintų galimybę Šalių atstovams dalyvauti Projekto įgyvendinimo procese.

**III. ŠALIŲ GARANTIJOS IR PATVIRTINIMAI**

1. Kiekviena Šalis garantuoja ir patvirtina, kad šia Sutartimi:
	1. Pagrindiniam partneriui suteikiama teisė visų Šalių vardu suteikti visus įgaliojimus VĮ Lietuvos oro uostams organizuoti viešuosius pirkimus, atlikti pirkimo procedūras iki pirkimo sutarties sudarymo su visomis teisėmis, pareigomis ir atsakomybe, perkančiajai organizacijai numatytomis Lietuvos Respublikos viešųjų pirkimų įstatyme bei kituose teisės aktuose, šios Sutarties 2 punkte apibrėžtų oro transporto sektoriuje teikiamų rinkodaros paslaugų pirkimui atlikti;
	2. Pagrindiniam partneriui suteikiama teisė visų Šalių interesais savo vardu sudaryti paslaugų teikimo sutartį su viešuosius pirkimus laimėjusiu paslaugos teikėju, ją vykdyti ir kontroliuoti jos vykdymą;
	3. Pagrindiniam partneriui suteikiama teisė disponuoti Šalių įnašu vykdant mokėjimus pagal paslaugų teikimo sutartį, sudarytą su viešuosius pirkimus laimėjusiu paslaugos teikėju.
2. Kiekviena Šalis garantuoja ir patvirtina, kad:
	1. Šalis yra tinkamai įsteigta ir teisėtai veikianti pagal Lietuvos Respublikos įstatymus;
	2. šią Sutartį pasirašė tinkamai įgaliotas asmuo;
	3. kiekviena Šalis, pasirašydama Sutartį, veikė gera valia kitų Šalių atžvilgiu ir sąmoningai nepateikė kitoms Šalims jokios klaidingos ar klaidinančios informacijos;
	4. Sutarties sudarymas ar įsipareigojimų vykdymas neprieštarauja ir nepažeidžia jokio teismo ar kitos valstybės institucijos sprendimo, nutarties ar nutarimo, ar kitokio dokumento, taikomo ar privalomo kuriai nors Šaliai, jokios sutarties ar kitokio susitarimo, kurio šalimi yra kuri nors Šalis; įstatymo ar kitokio teisės akto, taikomo kuriai nors Šaliai, nuostatų;
	5. Sutarties pasirašymo dieną Šalys garantuoja, kad šioje Sutartyje pateikiami patvirtinimai ir garantijos bei pagrindžiantys dokumentai yra ir išliks tikslūs ir teisingi visą šios Sutarties galiojimo laikotarpį;
	6. nė vienas iš anksčiau pareikštų patvirtinimų ar garantijų nepalieka neaptartų aplinkybių, kurių nutylėjimas darytų kurį nors iš šių patvirtinimų ar garantijų iš esmės klaidinantį ar neteisingą.

**IV. ŠALIŲ ĮNAŠAI IR IŠLAIDOS**

1. Šalys įsipareigoja savo įnašus Projektui skirti taip:

|  |  |  |  |
| --- | --- | --- | --- |
| **Šalys** | **2015 m.**  | **2016 m.**  | **2017 m.**  |
| **Eur** | **Lt** | **Eur** | **Lt** | **Eur** | **Lt** |
| Pagrindinis partneris  | 39098,70 | 135000,00 | 39098,70 | 135000,00 | 39098,70 | 135000,00 |
| Partneris Nr. 1 | 10757,94 | 37145,00 | 10757,94 | 37145,00 | 10757,94 | 37145,00 |
| Partneris Nr. 2  | 8556,39 | 29543,50 | 8556,39 | 29543,50 | 8556,39 | 29543,50 |
| Partneris Nr. 3  | 552,88 | 1909,00 | 552,88 | 1909,00 | 552,88 | 1909,00 |
| Partneris Nr. 4 | 43443,00 | 150000,00 | 43443,00 | 150000,00 | 43443,00 | 150000,00 |
| Partneris Nr. 5 | 4213,25 | 14547,50 | 4213,25 | 14547,50 | 4213,25 | 14547,50 |
| Partneris Nr. 6  | 9225,85 | 31855,00 | 9225,85 | 31855,00 | 9225,85 | 31855,00 |
| **Iš viso:** | **115848,01** | **400000,00** | **115848,01** | **400000,00** | **115848,01** | **400000,00** |

Litai į eurus konvertuojami vadovaujantis Lietuvos Respublikos euro įvedimo Lietuvos Respublikoje įstatymu, pagal Europos Sąjungos Tarybos nustatytą neatšaukiamą euro ir lito keitimo kursą: 1 Eur=3,45280 Lt.

1. Šalys įsipareigoja Sutarties 9 punkte aptartus įnašus pervesti Pagrindiniam partneriui, į atskirą Projektui atidarytą sąskaitą banke:
	1. Šalių pirmasis įnašas Pagrindiniam partneriui yra pervedamas per 30 (trisdešimt) kalendorinių dienų nuo paslaugų teikimo sutarties su viešuosius pirkimus laimėjusiu paslaugos teikėju įsigaliojimo dienos, jeigu pagal paslaugų teikimo sutarties sąlygas yra numatytas apmokėjimas einamaisiais metais;
	2. Vėlesni Šalių įnašai Pagrindiniam partneriui yra pervedami per 30 (trisdešimt) kalendorinių dienų nuo Šalies einamųjų metų biudžeto patvirtinimo, bet ne vėliau kaip iki einamųjų metų balandžio 30 d.

**V. ŠALIŲ ĮSIPAREIGOJIMAI**

1. Vykdydamas šią Sutartį, **Pagrindinis partneris įsipareigoja:**
	1. užtikrinti šios Sutarties tinkamą vykdymą;
	2. atidaryti Projektui atskirą sąskaitą banke;
	3. teisės aktų nustatyta tvarka įgalioti VĮ Lietuvos oro uostus organizuoti viešuosius pirkimus, atlikti pirkimo procedūras iki pirkimo sutarties sudarymo su visomis teisėmis, pareigomis ir atsakomybe, perkančiajai organizacijai numatytomis Lietuvos Respublikos viešųjų pirkimų įstatyme bei kituose teisės aktuose, šios Sutarties 2 punkte apibrėžtų oro transporto sektoriuje teikiamų rinkodaros paslaugų pirkimui atlikti;
	4. sudaryti paslaugų teikimo sutartį su viešuosius pirkimus laimėjusiu paslaugos teikėju, ją vykdyti ir kontroliuoti jos vykdymą;
	5. atsiskaityti pagal paslaugų teikimo sutartį, sudarytą su viešuosius pirkimus laimėjusiu paslaugos teikėju;
	6. grąžinti Šalims nepanaudotą Šalių įnašų dalį teisės aktų nustatyta tvarka;
	7. konsultuotis su Šalimis ir nuolat jas informuoti apie Projekto įgyvendinimo eigą;
	8. teikti Šalims informaciją, susijusią su Projekto įgyvendinimu.
2. Vykdydamos šią Sutartį, **Šalys įsipareigoja:**
	1. laiku ir tinkamai pervesti įnašus Pagrindiniam partneriui;
	2. laiku ir tinkamai pateikti informaciją ir duomenis, kurie būtini tinkamai vykdyti šią Sutartį.
3. Šalys įsipareigoja bendradarbiauti rengiant, derinant visus dokumentus, susijusius su Projekto įgyvendinimu.
4. Visi su Sutarties vykdymu susiję dokumentai saugomi ir kaupiami teisės aktų nustatyta tvarka.
5. Bendrų Šalių reikalų pagal Sutartį tvarkymą Šalys paveda Pagrindiniam partneriui.

**VI. NENUGALIMOS JĖGOS APLINKYBĖS (*FORCE MAJEURE*)**

1. Nenugalimos jėgos aplinkybių sąvoka apibrėžiama bei Šalių teisės, pareigos ir atsakomybė, esant šioms aplinkybėms, reglamentuojama Lietuvos Respublikos civilinio kodekso 6.212 straipsnyje.

**VII. SUTARTIES GALIOJIMAS, PAKEITIMAS, NUTRAUKIMAS**

1. Ši Sutartis, kuriai sprendimais yra pritarusios visų Šalių tarybos, įsigalioja nuo tos dienos, kai ją pasirašo visos Šalys. Jeigu Sutarčiai nėra pritarusios visų Šalių tarybos, Sutartis neįsigalioja.
2. Ši Sutartis galioja iki visiško Šalių tarpusavio įsipareigojimų pagal šią Sutartį įvykdymo.
3. Sutartis keičiama tarp visų Šalių sudarytu papildomu raštišku susitarimu, kuris tampa neatskiriama šios Sutarties dalimi.
4. Šalis turi teisę nutraukti Sutartį, jeigu kitos Šalys ją iš esmės pažeidžia arba jeigu Šalis nebegali jos vykdyti dėl svarbių priežasčių. Šalis turi raštu apie tai pranešti visoms kitoms Šalims ne vėliau kaip prieš du mėnesius iki numatomo Sutarties nutraukimo. Tokiu atveju iki numatomo Sutarties nutraukimo šios Šalies atžvilgiu tarp visų Šalių yra sudaromas papildomas raštiškas susitarimas dėl tolimesnio įsipareigojimų pagal Sutartį vykdymo. Šalis, nutraukusi Sutartį, turi atlyginti kitoms Šalims dėl Sutarties nutraukimo padarytus tiesioginius nuostolius. Vienai iš Šalių Sutartį nutraukus, Sutartis kitoms Šalims lieka galioti.
5. Asmuo, kuris nebėra Sutarties Šalimi, atsako tretiesiems asmenims pagal prievoles, atsiradusias jam esant Sutarties dalyviu, taip, kaip jis atsakytų būdamas Šalimi.

**VIII. BAIGIAMOSIOS NUOSTATOS**

1. Ši Sutartis sudaroma, vykdoma ir bus aiškinama vadovaujantis Lietuvos Respublikos įstatymais ir kitais teisės aktais.
2. Jei kuri nors iš šios Sutarties nuostatų prieštarauja įstatymams arba dėl bet kokios kitos priežasties tampa visiškai arba iš dalies negaliojanti, tai neturi įtakos bet kokios kitos šios Sutarties nuostatos galiojimui. Tokiu atveju Šalys turi susitarti dėl negaliojančios nuostatos pakeitimo teisiškai galiojančia nuostata, kurios teisinis ir ekonominis rezultatas maksimaliai būtų toks pat kaip ir pakeistosios nuostatos.
3. Bet koks ginčas ir (ar) reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendžiamas Šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas teisme pagal Pagrindinio partnerio buveinės vietą.
4. Šia Sutartimi Šalys užtikrina, kad Sutarties galiojimo metu jos teiks viena kitai pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar lemti jos pažeidimą, taip pat, kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties.
5. Šia Sutartimi prisiimti Šalies įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitų Šalių sutikimo, jeigu šioje Sutartyje neaptarta kitaip.
6. Šalys susitaria, kad bet kokie pranešimai, prašymai ir kitoks susirašinėjimas raštu vyks lietuvių kalba ir bus pristatomas per kurjerį arba siunčiamas paštu registruotu laišku, arba elektroniniu paštu, arba faksu, arba įteikiamas asmeniškai kitų Šalių atstovams šioje Sutartyje nurodytais adresais.
7. Visi prašymai, reikalavimai ar kiti pranešimai laikomi įteiktais atitinkamu adresu faktinio įteikimo ar gavimo dieną, patvirtintą rašytiniu kvitu arba kitais faktinio gavimo įrodymais.
8. Sutartis sudaryta septyniais vienodą teisinę galią turinčiais egzemplioriais, lietuvių kalba, po vieną egzempliorių kiekvienai Šaliai.

**IX. ŠALIŲ REKVIZITAI IR ATSTOVŲ PARAŠAI**

|  |  |
| --- | --- |
| **PAGRINDINIS PARTNERIS**Klaipėdos miesto savivaldybės administracijaSubjekto kodas 188710823Liepų g. 11, LT-91502 KlaipėdaAdministracijos direktorė*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Judita Simonavičiūtė | **PARTNERIS NR. 1**Klaipėdos rajono savivaldybės administracijaSubjekto kodas 188773688Klaipėdos g. 2, LT-96130 GargždaiAdministracijos direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Česlovas Banevičius |
| **PARTNERIS NR. 2**Kretingos rajono savivaldybės administracijaSubjekto kodas 188715222Savanorių g. 29A, LT-97111 KretingaAdministracijos direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Virginijus Domarkas | **PARTNERIS NR. 3**Neringos savivaldybės administracijaSubjekto kodas 188754378Taikos g. 2, LT-93121 NeringaAdministracijos direktorius *A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Algimantas Vyšniauskas |
| **PARTNERIS NR. 4**Palangos miesto savivaldybės administracijaSubjekto kodas 125196077Vytauto g. 73, LT-00134 PalangaAdministracijos direktorė*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Akvilė Kilijonienė | **PARTNERIS NR. 5**Skuodo rajono savivaldybės administracijaSubjekto kodas 188751834Vilniaus g. 13, LT-98112 SkuodasAdministracijos direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Bronislovas Stasiulis |
| **PARTNERIS NR. 6** Šilutės rajono savivaldybės administracijaSubjekto kodas 188723322Dariaus ir Girėno g. 1, LT-99133 ŠilutėAdministracijos direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)*Sigitas Šeputis |  |